
[bookmark: _Toc147498859]Vispārējā informācija 
Nosaukums “Drošības sistēmu izbūve un pārbūve RSU objektos”, iepirkuma identifikācijas numurs: RSU 2026/99/AK (turpmāk – Atklāts konkurss). 
Pasūtītājs: Rīgas Stradiņa universitāte (turpmāk – Pasūtītājs)
	Adrese:
	Dzirciema iela 16, Rīga LV-1007

	Reģistrācijas Nr.
	90000013771


Kontaktpersona/-as iepirkuma procedūras jautājumos: Valērija Kuzņecova, tālr.: +371 67409207, e-pasts: Valerija.Kuznecova@rsu.lv un Inese Sprukta, tālr.: +371 67060845, e-pasts: Inese.Sprukta@rsu.lv . Kontaktpersona iepirkuma procedūras laikā sniedz tikai organizatorisku informāciju.
Iepirkuma komisija: Iepirkuma procedūru organizē ar 2026.gada 18.maija rīkojumu Nr. 1‑PB-11/189/2026 izveidota iepirkuma komisija (turpmāk – Komisija).
Personas datu aizsardzība:
Pasūtītājs pretendenta piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Atklāta konkursa norisi atbilstoši Publisko iepirkumu likumam (turpmāk – PIL) un Atklāta konkursa nolikumam.
Personas datu apstrādes pārzinis ir Pasūtītājs. Kontaktinformācija ar personas datu apstrādi saistītajos jautājumos ir rsu@rsu.lv, tālr. +37167409105 vai personu.dati@rsu.lv, tālr. +37167409144 (Pasūtītāja fizisko personu datu aizsardzības speciālists). Ar Pasūtītāja Privātuma politiku var iepazīties šeit: https://www.rsu.lv/privatuma-politika.
Personas dati tiks glabāti PIL 40. panta piektajā daļā noteiktajā termiņā – 10 gadus pēc iepirkuma līguma (turpmāk – Līgums) noslēgšanas dienas vai gadījumā, ja Atklāts konkurss tiek pārtraukts vai izbeigts bez rezultāta – 10 gadus pēc iepirkuma komisijas lēmuma par Atklāta konkursa rezultātu pieņemšanas dienas.
Personas dati var tikt nodoti Iepirkumu uzraudzības birojam, Centrālajai finanšu un līgumu aģentūrai un/vai Administratīvajai rajona tiesai atbilstoši PIL, Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK” (Vispārīgā datu aizsardzības regula) un citos normatīvajos aktos noteiktajām prasībām. 
[bookmark: _Toc147498860]Informācija par iepirkuma procedūru
Atklāts konkurss tiek veikts saskaņā ar Publisko iepirkumu likuma (turpmāk – PIL) 8.panta pirmās daļas 1.punktu un citiem iepirkuma procedūru regulējošiem PIL pantiem, un 2017.gada 28.februāra Ministru kabineta noteikumiem Nr.107 “Iepirkumu procedūru un metu konkursu norises kārtība”.
Atklāta konkursa dokumentācija ir pieejama Pasūtītāja profilā https://www.eis.gov.lv/EKEIS/Supplier/Organizer/329 Elektronisko iepirkumu sistēmā (turpmāk – EIS) e-konkursu apakšsistēmā https://www.eis.gov.lv/EKEIS/Supplier/Procurement/173402.
Piegādātājiem ir tiesības prasīt papildu informāciju par Atklātu konkursu, tai skaitā, prasīt izskaidrot Atklāta konkursa nolikuma prasības, vienā no šādiem veidiem:
EIS e-konkursu apakšsistēmā, ja piegādātājs ir reģistrēts EIS un Atklāta konkursa sadaļā ir reģistrējies kā nolikuma saņēmējs[footnoteRef:2]; [2:  https://www.eis.gov.lv/EIS/Publications/PublicationView.aspx?PublicationId=883 ] 

nosūtot informācijas pieprasījumus uz e-pasta adresi: Valerija.Kuznecova@rsu.lv   un Inese.Sprukta@rsu.lv ar norādi: “Par atklāta konkursa “Drošības sistēmu izbūve un pārbūve RSU objektos”, identifikācijas Nr. RSU 2026/99/AK nolikumu”.
Ja piegādātājs ir laikus pieprasījis informāciju par Atklāta konkursa nolikumā ietvertajām prasībām, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
Ja Komisija no piegādātāja ir saņēmusi rakstisku jautājumu par Atklāta konkursa nolikumu, tā kopā ar uzdoto jautājumu (nenorādot tā iesniedzēju) publicē atbildi Atklāta konkursa nolikuma norādītajā tīmekļvietnē un vienlaikus nosūta attiecīgajam piegādātājam uz e-pasta adresi, no kuras saņemts jautājums.
Tiek uzskatīts, ka piegādātājs ir saņēmis Atklāta konkursa nolikumu, informāciju par izmaiņām Atklāta konkursa nolikumā un paskaidrojošo informāciju uz uzdoto jautājumu ar brīdi, kad tā ir publicēta Atklāta konkursa nolikuma norādītajā tīmekļvietnē.
Informācijas apmaiņa starp piegādātāju un Komisiju iepirkuma procedūras ietvaros notiek latviešu valodā rakstiski EIS vai pa e-pastu.
Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu.
[bookmark: _Toc147498861]Piedāvājuma iesniegšanas un atvēršanas vieta, datums, laiks un kārtība
Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/173402  vienā no turpmāk minētajiem formātiem. 
Katra iesniedzamā dokumenta formāts var atšķirties, bet ir jāievēro šādi iespējamie formāti: 
izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās veidlapas un formu; 
elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo veidlapu un formu atbilstību dokumentācijas prasībām un paraugiem). 
Sagatavojot piedāvājumu, visus piedāvājuma dokumentus paraksta pretendenta pārstāvis ar pārstāvības tiesībām, pievienojot pārstāvību apliecinošu dokumentu (skenēts dokumentu oriģināls PDF formātā vai elektroniski parakstīts dokuments).
Pretendents pēc saviem ieskatiem ir tiesīgs iesniegt dokumentus elektroniskā formātā, parakstot tos ar EIS piedāvāto sistēmas parakstu vai ar drošu elektronisku parakstu. Ja dokuments ir parakstīts ar ārvalstīs izsniegtu drošu elektronisko parakstu, ir jānorāda interneta saite, kur bez maksas var verificēt elektronisko dokumentu, kas parakstīts ar drošu elektronisko parakstu.
Iesniedzot piedāvājumu, pretendents pilnībā atzīst visus Atklāta konkursa nolikumā (t.sk. tā pielikumos, kuri ir ievietoti EIS e-konkursu apakšsistēmās Atklāta konkursa sadaļā) ietvertos nosacījumus. 
Piedāvājums jāsagatavo tā, lai nekādā veidā netiktu apdraudēta EIS e-konkursa apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums satur kādu no iepriekš minētajiem riskiem, tas netiek izskatīts.
[bookmark: _Hlk516049494]Piedāvājums jāiesniedz EIS e-konkursu apakšsistēmā https://www.eis.gov.lv/EKEIS/Supplier/Procurement/173402 atbilstoši Paziņojumā par līgumu, kas publicēts Iepirkumu uzraudzības biroja tīmekļa vietnē norādītajam piedāvājumu iesniegšanas termiņam (datumam un laikam).
Piedāvājumi, kas nav iesniegti Atklāta konkursa nolikumā noteiktajā kārtībā, saņemti ārpus EIS e-konkursu apakšsistēmas vai ir saņemti pēc Atklāta konkursa nolikumā norādītā piedāvājumu iesniegšanas termiņa, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, netiks izskatīti un tiks atgriezti atpakaļ iesniedzējam.
Piedāvājuma iesniegšana ir piegādātāja brīvas gribas izpausme, tāpēc neatkarīgi no Atklāta konkursa rezultātiem, Pasūtītājs neuzņemas atbildību par piegādātāja izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.
Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu, izmantojot attiecīgos EIS pieejamos rīkus, papildus norādot “GROZĪJUMI” vai “ATSAUKUMS”. Pēc piedāvājumu iesniegšanas termiņa beigām pretendents nevar grozīt savu piedāvājumu.
Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības Atklātā konkursā.
Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, sistēmas turētājs (Valsts digitālās attīstības aģentūra) pēc sistēmas darbības atjaunošanas pārcels piedāvājumu vai pieteikumu iesniegšanas termiņu par 1 (vienu) darba dienu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, Atklāts konkurss tiks pārtraukts. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus vai pieteikumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu vai pieteikumu iesniegšanas termiņa beigām, sistēmas turētājs pēc sistēmas darbības atjaunošanas pārceļ piedāvājumu vai pieteikumu iesniegšanas termiņu par vienu darbdienu. Sistēmas darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu vai pieteikumu iesniegšanas termiņa pagarināšanu šā likuma 35. panta trešās daļas izpratnē.
Piedāvājumu atvēršana sākas Paziņojumā par līgumu, kas publicēts Iepirkumu uzraudzības biroja tīmekļa vietnē norādītajā piedāvājumu atvēršanas termiņā, kas ir ne ātrāk kā četras stundas pēc Paziņojumā par līgumu noteiktā piedāvājumu iesniegšanas termiņa (datuma un laika) beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
Piedāvājumu atvēršanas sanāksmē piedāvājumus atver, publicējot pretendentus, to piedāvājumu iesniegšanas datumu un laiku un piedāvātās cenas vai izmaksas.
Atklāta konkursa piedāvājumu vērtēšana notiek slēgtās Komisijas sēdēs.
[bookmark: _Toc147498862]Piedāvājuma noformēšana
Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
Visiem piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno pretendenta apliecināts tulkojums latviešu valodā saskaņā ar Valsts valodas likuma prasībām un Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām. 
Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
Piedāvājumu elektroniski paraksta pretendenta pārstāvēttiesīgais vai pilnvarotais pārstāvis, pēdējā gadījumā pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Pilnvarojumu pārstāvēt personu apvienību paraksta katras personu apvienībā iekļautās personas pārstāvēttiesīgais vai pilnvarotais pārstāvis.
Dokumentus, kas attiecas tikai uz atsevišķu personālsabiedrības biedru vai personu apvienības dalībnieku, paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks.
[bookmark: _Toc147498863]Informācija par iepirkuma priekšmetu
Atklāta konkursa iepirkuma priekšmets ir Drošības sistēmu izbūve un pārbūve RSU objektos (turpmāk – Darbi) saskaņā ar Atklāta konkursa tehnisko specifikāciju  (turpmāk – Tehniskā specifikācija) un Latvijas Republikā (turpmāk – LR) spēkā esošajiem normatīvajiem aktiem.
Iepirkuma nomenklatūra (CPV kods): 45000000-7 (Celtniecības darbi), 45300000-0  (Ēku instalācijas darbi)
Iepirkuma priekšmets nav sadalīts daļās. Pretendents var iesniegt 1 (vienu) piedāvājuma variantu par pilnu Atklāta konkursa iepirkuma priekšmeta apjomu.
Skaidrojums atbilstoši Ministru kabineta noteikumu Nr.107 “Iepirkumu procedūru un metu konkursu norises kārtība” 196. punktam: Atklāta konkursa iepirkuma priekšmets nav dalīts daļās, jo Tehniskajā specifikācijā iekļautie darbi netiek sadalīti un tiek iepirkti vienā iepirkumā. 
[bookmark: _Hlk123299728]Iepirkuma līguma noteikumi ir noteikti Atklāta konkursa nolikumam pievienotajā Līguma projektā. Iebildumus par Līguma projekta nosacījumiem iesniedz rakstiski Atklāta konkursa nolikuma 2.4. punktā noteiktajā kārtībā. Pēc piedāvājumu iesniegšanas termiņa beigām Atklātā konkursā iebildumi par Līgumu netiks ņemti vērā.
Kopējais Darbu izpildes termiņš  - 24  (divdesmit četrus) mēneši no iepirkuma līguma spēkā stāšanās dienas vai līdz līgumcenas apguvei, atkarībā no tā, kurš nosacījums iestāsies pirmais. Gadījumā, ja līgumcena 24 (divdesmit četru) mēnešu laikā nav apgūta, iepirkuma līgumu var pagarināt, bet ne vairāk kā par 12 (divpadsmit) mēnešiem.
Būvdarbu garantijas termiņš ir vismaz 24 (divdesmit četri) mēneši, kas attiecas arī uz:
uzņēmēja piegādātām un uzstādītām iekārtām. Ja nepieciešams Uzņēmējs nodrošina papildus garantiju ražotāja noteiktajai, t.sk. paredzot nepieciešamos iekārtu elementu nomaiņas darbus garantijas laikā;
visiem būvelementiem, neskatoties uz to uzstādīšanas periodu būvdarbu laikā, garantijas periods iestājas pēc visu darbu nodošanas Pasūtītājam, pēc darbu pieņemšanas-nodošanas akta parakstīšanas;
ar būvobjektu saistošajiem inženiertīkliem un iekārtām.
Līgumcena ir 200 000,00 EUR (divi simti tūkstoši euro un 00 centi)  bez pievienotās vērtības nodokļa.  Pasūtītājam ir tiesības Līguma darbības laikā neizlietot visu Līguma summu.
Iepirkuma līguma izpildes vieta/objekts: Rīgas pilsētas administratīvā teritorija vai cita Pasūtītāja norādītā vieta Latvijā.
[bookmark: _Toc147498864][bookmark: _Hlk183696223]Pretendentu atlases (kvalifikācijas) prasības
6.1. [bookmark: _Hlk225243067]Pretendentu kvalifikācijas prasības ir obligātas visiem pretendentiem, kas vēlas iegūt tiesības slēgt iepirkuma līgumu ar Pasūtītāju.
6.2. Pretendents iesniedz pieteikumu dalībai Atklātā konkursā, kas ir noformēts atbilstoši Atklāta konkursa veidlapai “Pieteikums”. Pretendents pieteikumā norāda personas, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē. Pretendenta pieteikumu par piedalīšanos Atklātā konkursā paraksta atbilstoši Atklāta konkursa nolikuma noteiktajām prasībām. Ja pretendents ir personu apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta personu apvienībā, pārstāvim ar pārstāvības tiesībām. 
6.3. Ārvalstīs reģistrētam pretendentam ir jāiesniedz komersanta amatpersonu saraksts Atklāta konkursa nolikuma pieteikumā “Pieteikums”, norādot pretendentu vai personu, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbības, kas saistītas ar filiāli, vārdu, uzvārdu un citu personu identificējošu informāciju. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai un apakšuzņēmēja amatpersonām.
6.4. Pretendents iesniedz apliecinājumu par neatkarīgi izstrādātu piedāvājumu, kas ir noformēts atbilstoši Atklāta konkursa veidlapai “Apliecinājums par neatkarīgi izstrādātu piedāvājumu”.
6.5. Pretendentu atlases (kvalifikācijas) prasības un iesniedzamie kvalifikācijas dokumenti:
	Prasība
	Iesniedzamais dokuments

	Atbilstība profesionālās darbības veikšanai

	6.5.1. Pretendents ir reģistrēts atbilstoši reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).
Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). 
	6.5.1.1. Informāciju par pretendentu, kas ir reģistrēts LV Komercreģistrā, Komisija pārbauda Uzņēmumu reģistra mājaslapā (skat. www.ur.gov.lv/?a=936&z=631&v=lv, ja pretendents nav iesniedzis komersanta reģistrācijas apliecības kopiju. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” (skat. https://www6.vid.gov.lv/SDV).
6.5.1.2. Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka pretendents ir reģistrēts atbilstoši tās valsts normatīvo aktu prasībām, kā arī komersanta amatpersonu sarakstu saskaņā ar Atklāta konkursa nolikuma prasībām. Ja attiecīgās reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. Ārvalsts pretendents reģistrāciju var apliecināt norādot publiski pieejamu reģistru, kur Pasūtītājs varētu pārliecināties par pretendenta reģistrācijas faktu.

	6.5.2. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai apakšuzņēmējs (ja pretendents plāno piesaistīt apakšuzņēmēju), kas veiks darbus, kuru veikšanai saskaņā ar spēkā esošajiem normatīvajiem aktiem ir nepieciešama reģistrācija LV Būvkomersantu reģistrā, ir reģistrēts LV Būvkomersantu reģistrā vai attiecīgā profesionālā reģistrā ārvalstīs, vai tam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu. 
Pretendentam, kas nav reģistrēts LV Būvkomersantu reģistrā, gadījumā, ja tas tiks atzīts par Atklāta konkursa uzvarētāju, pirms iepirkuma līguma noslēgšanas būs jāreģistrējas LR Būvkomersantu reģistrā[footnoteRef:3]. [3:  Reģistrāciju paredz Būvniecības likuma noteikumi un Ministru kabineta 2014.gada 25.februāra noteikumi Nr.116 “Būvkomersantu reģistrācijas noteikumi”.] 

Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja tie veiks tādus darbus, kuru veikšanai saskaņā ar spēkā esošajiem normatīvajiem aktiem ir nepieciešama reģistrācija LV Būvkomersantu reģistrā.
	6.5.2.1. Pretendenta, kas reģistrēts LV Būvkomersantu reģistrā, reģistrācijas faktu Komisija pārbauda Būvniecības informācijas sistēmā www.bis.gov.lv.   
6.5.2.2. Pretendents, kas uz piedāvājuma iesniegšanas dienu nav reģistrēts LV Būvkomersantu reģistrā, iesniedz līdzvērtīgas iestādes izdotu dokumentu, kas atbilstoši attiecīgās valsts normatīviem aktiem apliecina pretendenta tiesības veikt darbus, un šīs personas apliecinājumu, ka gadījumā, ja tas (pretendenta dalībnieka, kurš sniegs darbus, apakšuzņēmējs) tiks atzīts par Atklāta konkursa uzvarētāju, tad tas apņemas 10 (desmit) darba dienu laikā no dienas, pēc PIL 60.panta sestajā daļā minētā nogaidīšanas termiņa beigām, reģistrēties LV Būvkomersantu reģistrā vai iesniegt Pasūtītājam reģistra iestādes lēmumu reģistrēt vai nereģistrēt komersantu. 
6.5.2.3. Ārvalstīs reģistrēts pretendents, kas uz piedāvājuma iesniegšanas dienu nav reģistrēts LV Būvkomersantu reģistrā, iesniedz apliecinājumu, ka gadījumā, ja tas tiks atzīts par uzvarētāju Atklātā konkursā, tad pirms iepirkuma līguma noslēgšanas pretendents reģistrēsies LV Būvkomersantu reģistrā.

	6.5.3. Pretendents ir licencēts vai sertificēts atbilstoši reģistrācijas valsts normatīvo aktu prasībām un tam ir tiesības veikt apsardzes tehnisko sistēmu ierīkošanu un projektēšanu, uzstādīšanu un apkalpošanu.
	6.5.3.1. Pretendents iesniedz spēkā esošu speciālo atļauju vai licences kopiju saskaņā ar reģistrācijas valsts normatīvajiem aktiem.
6.5.3.2. Latvijā reģistrēts pretendents iesniedz spēkā esošu speciālo atļauju (licenci) kopiju, atbilstoši 2022.gada 21.jūnija Ministru kabineta noteikumiem Nr.369 “Noteikumi par apsardzes darbības reģistru, apsardzes darbības reģistrāciju un prasībām apsardzes vadības centram”.
6.5.3.3. Gadījumā, ja pretendents pakalpojuma nodrošināšanā piesaistīs apakšuzņēmējus, tad pretendents piedāvājumam pievieno arī piesaistīto apakšuzņēmēju atbilstošas speciālās (licences) atļaujas kopijas.

	Prasības saimnieciskajam un finansiālajam stāvoklim

	6.5.4. [bookmark: _Hlk206162750]Pretendenta vidējais viena gada* neto finanšu apgrozījums (EUR bez PVN) iepriekšējo 3 (trīs) noslēgto finanšu gadu laikā (par noslēgto finanšu gadu uzskata gadu, par kuru ir sagatavots un normatīvajos aktos noteiktajā kārtībā apstiprināts gada pārskats) ir vismaz 400 000,00  EUR (četri simti tūkstoši euro un 00 centi).
Pretendents, kas dibināts vēlāk, apliecina finanšu apgrozījumu par nostrādāto periodu un tam ir jāatbilst šajā punktā minētajai prasībai.
Ja pretendents ir piegādātāju apvienība, tad vismaz vienam no piegādātāju apvienības dalībniekiem vai visu piegādātāju apvienības dalībnieku finanšu apgrozījums kopā ir ne mazāks kā šajā punktā noteiktais.  

*Vidējā viena gada neto finanšu apgrozījuma aprēķins tiek veikts: iepriekšējo 3 (trīs) noslēgto finanšu gadu neto apgrozījumu summu (EUR bez PVN) dalot ar 3 (trīs).
	6.5.4.1. Pretendenta Par Latvijas Republikā reģistrēta komersanta atbilstību nolikuma noteiktajai prasībai Komisija pārliecināsies Lursoft datu bāzē vai nepieciešamības gadījumā pieprasīs iesniegt pretendentam atbilstību apliecinošus dokumentus[footnoteRef:4]. [4:  Pretendents jebkurā gadījumā nav ierobežots šādus dokumentus jau ietvert piedāvājumā.] 

Pretendentam, kas dibināts vēlāk, kā arī, ja pretendentam nav sagatavots un normatīvajos aktos noteiktajā kārtībā apstiprināts gada pārskats, iesniedz zvērināta revidenta pārbaudītu operatīvo bilanci par tā darbības laiku. 
Ja pretendents pamatotu iemeslu dēļ nespēj iesniegt prasītos dokumentus, tad pasūtītājs pieņem arī citus dokumentus, ar ko pretendents savu atbilstību var apliecināt, ja uzskata tos par piemērotiem.
6.5.4.2. Ja pretendents balstās uz citu personu finansiālajām iespējām (neatkarīgi no to savstarpējo attiecību tiesiskā rakstura), pretendents iesniedz visu šo personu apliecinājumu vai vienošanos par sadarbību konkrētā pakalpojuma izpildē, ka viņa rīcībā būs nepieciešami resursi pakalpojuma izpildei. Visas šajā punktā minētās personas ir solidāri atbildīgas par iepirkuma līguma izpildi.
6.5.4.3. Ārvalstī reģistrētam pretendentam jāiesniedz atbilstoši sagatavoti, apstiprināti un attiecīgajā valsts kompetentajā institūcijā izsniegti dokumenti vai dokumentu kopijas par pēdējiem 3 (trīs) finanšu gadiem, vai, ja pretendents ir dibināts vēlāk, informāciju par finanšu apgrozījumu (neto apgrozījumu) no tā reģistrācijas dienas.

	6.5.5.  Pretendentam ir pozitīvs pašu kapitāls pēdējā noslēgtajā finanšu gadā (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats).

Ja pretendents ir piegādātāju apvienība, tad katram piegādātāju apvienības dalībniekiem, uz kuru saimnieciskajām un finansiālajām iespējām pretendents balstās un, kuri būs finansiāli atbildīgi par iepirkuma līguma izpildi, ir pozitīvs pašu kapitāls pēdējā noslēgtajā finanšu gadā.
	6.5.5.1. Pretendenta, piegādātāju  apvienības dalībnieka, uz kuru saimnieciskajām un finansiālajām iespējām pretendents balstās un, kuri būs finansiāli atbildīgi par iepirkuma līguma izpildi, pēdējā noslēgtā finanšu gada pārskata, kas iesniegts Valsts ieņēmumu dienestā, pievienotā bilance.
6.5.5.2. Ārvalstīs reģistrēts pretendents iesniedz atbilstoši tās valsts normatīvo aktu prasībām sagatavotu un attiecīgās valsts kompetentās institūcijas iesniegtu / saskaņotu pēdējā noslēgtā finanšu gada pārskatu.
6.5.5.3. Pretendents, kura darbības laiks ir mazāks par gadu, iesniedz zvērināta revidenta pārbaudītu operatīvo bilanci par tā darbības laiku, kurā iekļauts peļņas zaudējuma aprēķins un naudas plūsmas pārskats.
6.5.5.4. Komisija prasības atbilstību var pārbaudīt - www.lursoft.lv 

	6.5.6. Pretendentam likviditātes koeficients saskaņā ar pēdējā noslēgtā finanšu gada pārskata gada datiem (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats)*  ir ne mazāks, kā 1,00 (viens).

            Ja pretendents ir piegādātāju apvienība, tad katram piegādātāju apvienības dalībniekiem, uz kuru saimnieciskajām un finansiālajām iespējām pretendents balstās un, kuri būs finansiāli atbildīgi par iepirkuma līguma izpildi, likviditātes koeficients saskaņā ar pēdējā noslēgtā finanšu gada pārskata gada datiem ir ne mazāks kā 1,00 (viens).

*Likviditāti aprēķina pēc formulas: apgrozāmie līdzekļi dalīts ar īstermiņa saistības.
	6.5.6.1. Pretendenta, piegādātāju  apvienības dalībnieka, uz kuru saimnieciskajām un finansiālajām iespējām pretendents balstās un kuri būs finansiāli atbildīgi par iepirkuma līguma izpildi, pēdējā noslēgtā finanšu gada pārskata, kas iesniegts Valsts ieņēmumu dienestā, pievienotā bilance.
6.5.6.2. Ārvalstīs reģistrēts pretendents iesniedz atbilstoši tās valsts normatīvo aktu prasībām sagatavotu un attiecīgās valsts kompetentās institūcijas iesniegtu / saskaņotu pēdējā noslēgtā finanšu gada pārskatu.
6.5.6.3. Pretendents, kura darbības laiks ir mazāks par gadu, iesniedz zvērināta revidenta pārbaudītu operatīvo bilanci par tā darbības laiku, kurā iekļauts peļņas zaudējuma aprēķins un naudas plūsmas pārskats.
6.5.6.4. Komisija prasības atbilstību var pārbaudīt - www.lursoft.lv 

	Tehniskās un profesionālās spējas

	6.5.7. Pretendentam iepriekšējo 5 (piecu) gadu (2021., 2022., 2023., 2024., 2025. un 2026.gadā līdz piedāvājumu iesniegšanas termiņa beigām) laikā ir pieredze vismaz 1 (viena) līguma izpildē, kura ietvaros:
a) veikta drošības  sistēmu[footnoteRef:5] izbūve vai pārbūve par summu  vismaz 30 000,00 EUR bez PVN (trīsdesmit tūkstoši euro 00 centi); [5:  Automātiskās ugunsgrēka atklāšanas un trauksmes signalizācijas, automātiskas balss ugunsgrēka trauksmes izziņošanas sistēmas, apsardzes sistēmas, piekļuves kontroles vai video novērošanas sistēmas. ] 

b) darbi ir pabeigti un nodoti pasūtītājam vai līgums izpildīts par norādīto summu.

Ja pretendents ir piegādātāju apvienība, noteikto prasību par pieredzi izpilda kāds no piegādātāju apvienības dalībniekiem.
	6.5.7.1. Informācija par pretendenta pieredzi, ko iesniedz atbilstoši Atklāta konkursa nolikuma veidlapai, norādot raksturojošos datus atbilstoši Atklāta konkursa nolikumā izvirzītajām pieredzes prasībām.
6.5.7.2. Par līgumu, ar ko pretendents apliecina pieredzi atbilstoši, iesniedz pasūtītāja atsauksmi, rekomendāciju vai citu dokumentāciju (iesniegtajiem dokumentiem ir jāsatur informācija par Atklāta konkursa nolikumā izvirzītajām pieredzes prasībām). 
6.5.7.3. Ja pretendents balstās uz personas iespējām, apliecinājumu iesniedz par personu, kura tiek piesaistīta, lai izpildītu Atklāta konkursa nolikuma prasības. 

	6.5.8. Pretendentam iepriekšējo 3 (trīs) gadu (2023., 2024., 2025., 2026. līdz piedāvājumu iesniegšanas termiņa beigām) laikā ir pieredze vismaz 1 (viena) līguma izpildē, kura ietvaros:
a) veikta  InnerRange Integriti piekļuves kontroles sistēmu programmēšana, sistēmas integrēšana ar ārējām sistēmām, tai skaitā aktīvo direktoriju, ar kopējo lietotāju skaitu ne mazāku par 2500 lietotājiem;
b) darbi ir pabeigti un nodoti pasūtītājam.

Ja pretendents ir piegādātāju apvienība, noteikto prasību par pieredzi izpilda kāds no piegādātāju apvienības dalībniekiem.
	6.5.8.1. Informācija par pretendenta pieredzi, ko iesniedz atbilstoši Atklāta konkursa nolikuma veidlapai, norādot raksturojošos datus atbilstoši Atklāta konkursa nolikumā izvirzītajām pieredzes prasībām.
6.5.8.2. Par līgumu, ar ko pretendents apliecina pieredzi atbilstoši, iesniedz pasūtītāja atsauksmi, rekomendāciju vai citu dokumentāciju (iesniegtajiem dokumentiem ir jāsatur informācija par Atklāta konkursa nolikumā izvirzītajām pieredzes prasībām). 
6.5.8.3. Ja pretendents balstās uz personas iespējām, apliecinājumu iesniedz par personu, kura tiek piesaistīta, lai izpildītu Atklāta konkursa nolikuma prasības.

	6.5.9. Pretendenta rīcībā līguma izpildei būs sertificēts InnerRange  Integriti speciālists, kuram ir derīgs sertifikāts sistēmas InnerRange  Integriti (Advanced Tehnical) programmēšanai un (InnerRange Integriti GateKeeper) administrēšanai un šim speciālistam iepriekšējo 3 (trīs) gadu (2023., 2024.,  2025., 2026.gadā līdz piedāvājumu iesniegšanas termiņa beigām) laikā ir pieredze:
a) vismaz 1 (viena) līguma izpildē, kura realizācijas ietvaros veikta piekļuves kontroles sistēmas InnerRange Integriti sistēmas programmēšana; 
b) vismaz 1 (viena) līguma izpildē, kura realizācijas ietvaros veikta InnerRange Integriti Gatekeeper sadaļas administrēšana un papildināšana;
c) vismaz 1 (viena) līguma izpildē, kura realizācijas ietvaros, kurā veikta InnerRange Integriti sistēmas integrēšanā ar ārējām sistēmām, tai skaitā aktīvo direktoriju savietošana.

Lai apliecinātu pieredzi atbilstoši šīm prasībām, pretendents var uzrādīt vienu vai vairākus līgumus pēc nepieciešamības. 
	6.5.9.1. Pretendents iesniedz informāciju par pretendenta speciālista pieredzi.
6.5.9.2. Pretendents iesniedz speciālista kvalifikāciju apliecinošo dokumentu kopijas, kas apliecina pretendenta zināšanas sistēmas Inner Range  Integriti programmēšanai un  InnerRange Integriti Gatekeeper sadaļas administrēšanai. Kvalifikācijas apliecinošam dokumentam jābūt ar atbilstošu derīguma termiņu, to ir izsniedzis ražotājs vai ražotāja oficiālais pārstāvis.
6.5.9.3. Par katru līgumu, ar ko pretendents apliecina speciālista pieredzi, iesniedz darbu pasūtītāja atsauksmi vai citu dokumentu, kas apliecina speciālista pieredzi norādītā līguma izpildē.
6.5.9.4. Speciālista apliecinājums par gatavību piedalīties Atklāta konkursa iepirkuma līguma izpildē, kas iekļauts speciālista pieredzes apliecinājumā. Gadījumā, ja norādītais speciālists ir pretendenta darbinieks, apliecinājumu par tā pieredzi un piesaisti iepirkuma līguma izpildē var parakstīt darba devējs, ja minētā pieredze gūta pie darba devēja.

	6.5.10. Pretendenta rīcībā līguma izpildei būs Elektronisko sakaru sistēmu un tīklu darbu vadītājs (ar spēkā esošu sertifikātu elektronisko sakaru sistēmu un tīklu būvdarbu vadīšanā), kuram iepriekšējo 5 (piecu) gadu 2021., 2022., 2023., 2024. 2025., 2026. gadā līdz piedāvājuma iesniegšanas termiņa beigām) laikā  ir pieredze vismaz 1 (vienā) objektā, kur:
a) veikta drošības  sistēmu[footnoteRef:6]  izbūve vai pārbūve ar veikto darbu vērtību objektā vismaz 30 000,00 EUR (trīsdesmit tūkstoši euro) bez PVN; [6:  Automātiskās ugunsgrēka atklāšanas un trauksmes signalizācijas, automātiskas balss ugunsgrēka trauksmes izziņošanas sistēmas, apsardzes sistēmas, piekļuves kontroles vai video novērošanas sistēmas. 
] 

b) darbi pabeigti un nodoti objekta pasūtītājam.
	6.5.10.1. Pretendents iesniedz informāciju par pretendenta speciālista pieredzi.
6.5.10.2. Speciālista profesionālās kvalifikācijas apliecinoša dokumenta kopija. Speciālista, kuram ir LV spēkā esošs sertifikāts, kvalifikāciju Komisija pārbauda   LV Būvkomersantu reģistrā Būvniecības informācijas sistēmā www.bis.gov.lv.
6.5.10.3. Par katru objektu, ar ko pretendents apliecina speciālista pieredzi atbilstoši Atklāta konkursa nolikuma prasībām, iesniedz darbu pasūtītāja atsauksmi vai citu dokumentu, kas apliecina speciālista pieredzi.
6.5.10.4. Speciālista apliecinājums par gatavību piedalīties Atklāta konkursa iepirkuma līguma izpildē, kas iekļauts speciālista pieredzes apliecinājumā. Gadījumā, ja norādītais speciālists ir pretendenta darbinieks, apliecinājumu par tā pieredzi un piesaisti iepirkuma līguma izpildē var parakstīt darba devējs, ja minētā pieredze gūta pie darba devēja

	6.5.11. Pretendenta rīcībā līguma izpildei būs speciālists, kurš ir tiesīgs izstrādāt inženiertīklu novietojuma plānu.
	6.5.11.1. Piedāvātā speciālista kompetenci apliecinoša dokumenta (sertifikāta, apliecības u.c.) kopija.
6.5.11.2. Speciālista apliecinājums par gatavību piedalīties Atklāta konkursa iepirkuma līguma izpildē, kas iekļauts speciālista pieredzes apliecinājumā. Gadījumā, ja norādītais speciālists ir pretendenta darbinieks, apliecinājumu par tā pieredzi un piesaisti iepirkuma līguma izpildē var parakstīt darba devējs, ja minētā pieredze gūta pie darba devēja.

	6.5.12. Pretendenta rīcībā līguma izpildei būs speciālists ar elektrodrošības Cz drošības grupas kvalifikāciju, ko apliecina spēkā esoša elektrodrošības apmācības apliecība.
	6.5.12.1. Piedāvātā speciālista kompetenci apliecinoša dokumenta (sertifikāta, apliecības u.c.) kopija.
6.5.12.2. Speciālista apliecinājums par gatavību piedalīties Atklāta konkursa iepirkuma līguma izpildē, kas iekļauts speciālista pieredzes apliecinājumā. Gadījumā, ja norādītais speciālists ir pretendenta darbinieks, apliecinājumu par tā pieredzi un piesaisti iepirkuma līguma izpildē var parakstīt darba devējs, ja minētā pieredze gūta pie darba devēja.



6.6. [bookmark: _Toc2930442]Pretendents var piesaistīt vienu speciālistu vairākās speciālistu pozīcijās, kā arī piesaistīt papildus speciālistus, lai nodrošinātu Tehniskajā specifikācijā noteikto darbu izpildi.
6.7. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. Šādā gadījumā pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā, kuros norāda:
6.7.1. ka tam būs nepieciešamie resursi, uz kuriem viņš balstījies, iesniedzot piedāvājumu Atklātā konkursā;
6.7.2. ka šie resursi pretendentam būs pieejami visu Līguma izpildes laiku un, ka Līguma izpildei nepieciešamie resursi tiks nodoti pretendenta rīcībā (norādot konkrētus darbus, kādi tiks veikti Līguma izpildes laikā) gadījumā, ja ar pretendentu tiks noslēgts Līgums.
6.8. Ārvalsts speciālistu kvalifikācijas prasības attiecībā uz izglītību, sertifikāciju un iesniedzamajiem dokumentiem:
6.8.1. Ja speciālists – arhitekts vai būvdarbu vadītājs, ir persona, kuras mītnes valsts ir Eiropas Savienības dalībvalsts  vai Eiropas Brīvās tirdzniecības asociācijas dalībvalsts un kura sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice), tad tā kvalifikācijai jāatbilst speciālista reģistrācijas valsts, kurā speciālists pastāvīgi strādā, prasībām attiecīgo darbu veikšanai. Pretendentam pirms iepirkuma līguma noslēgšanas būs jāiesniedz:
6.8.1.1. dokumenti vai to kopijas, kas apliecina speciālista kvalifikāciju mītnes valstī un šo dokumentu tulkojums latviešu valodā;
6.8.1.2. pierādījumi, ka par speciālistu normatīvajos aktos noteiktajā kārtībā atzīšanas institūcijai ir iesniegta deklarācija par īslaicīgu profesionālo pakalpojumu sniegšanu LV reglamentētā profesijā.
6.9. Ja speciālists - arhitekts vai būvdarbu vadītājs, ir no ārvalsts, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, tad pretendentam ir jānodrošina, ka speciālistam uz iepirkuma līguma noslēgšanas brīdi būs LV spēkā esošs būvprakses sertifikāts attiecīgajā jomā un, ka līdz iepirkuma līguma noslēgšanas brīdim, speciālists būs saņēmis LV spēkā esošu attiecīgās jomas sertifikātu, un piedāvājumam jāpievieno pretendenta parakstīts apliecinājums, ka līdz plānotajam iepirkuma līguma noslēgšanas brīdim, tas būs saņēmis LV spēkā esošu attiecīgās jomas sertifikātu un dokumentu vai to kopijas, kas apliecina speciālista kvalifikāciju mītnes valstī un šo dokumentu tulkojumu latviešu valodā.
7. [bookmark: _Toc147498865]Eiropas vienotais iepirkuma procedūras dokuments
7.1. Pretendents var iesniegt Eiropas vienoto iepirkuma procedūras dokumentu (turpmāk - ESPD) kā sākotnējo pierādījumu atbilstībai paziņojumā par līgumu vai Atklāta konkursa dokumentos noteiktajām pretendentu atlases (kvalifikācijas) prasībām.
7.2. Komisija ir tiesīga jebkurā Atklāta konkursa stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
7.3. ESPD veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam http://espd.eis.gov.lv/.
7.4. Kā sākotnējo pierādījumu, lai apliecinātu atbilstību Atklāta konkursa nolikuma prasībām, pretendents ir tiesīgs iesniegt ESPD, kurā aizpildīta I daļa, II daļa, III daļa, IV daļa un VI daļa. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai pakalpojumu vērtība ir vismaz 10 000 euro. Piegādātāju apvienība iesniedz atsevišķu ESPD par katru tās dalībnieku. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām. Aizpildīt ESPD var EIS tīmekļvietnē izveidotā rīkā (adrese – http://espd.eis.gov.lv/), tad to saglabāt un iesniegt pasūtītājam EIS e-konkursu apakšsistēmā.
7.5. Pretendents var iesniegt Komisijai ESPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
8. [bookmark: _Toc147498866]Tehniskais piedāvājums
8.1. Pretendents iesniedz pieteikumu saskaņā ar Atklāta konkursa nolikuma formu (pielikumā Nr.1).
9. [bookmark: _Toc147498867]Finanšu piedāvājums
9.1. Finanšu piedāvājumu pretendents sagatavo atbilstoši Atklāta konkursa nolikuma pielikuma pielikumā pievienotajai formai, ievērojot Tehniskās specifikācijas nosacījumus. 
9.2. [bookmark: _Hlk123738493]Izstrādājot finanšu piedāvājumu, jānorāda cenas un apjomi visām finanšu piedāvājuma veidnē iekļautajām pozīcijām, nav pieļaujama jaunu pozīciju un apjomu iekļaušana, kā arī esošo mainīšana.
9.3. [bookmark: _Hlk123738513]Finanšu piedāvājumā visas cenas jāizsaka euro (EUR bez PVN) un piedāvājuma cenas jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
9.4. [bookmark: _Hlk89949356][bookmark: _Hlk123738538]Pretendents finanšu piedāvājumā iekļauj visus izdevumus un izmaksas (izņemot PVN), kas var rasties pretendentam, lai pilnīgi un pienācīgā kvalitātē nodrošinātu Tehniskajā specifikācijā noteikto atbilstoši Līguma projekta noteikumiem. 
10. [bookmark: _Toc147498868]Piedāvājumu izvērtēšana
10.1. Piedāvājuma izvēles kritērijs ir saimnieciski visizdevīgākais piedāvājums. Par saimnieciski visizdevīgāko piedāvājumu tiks atzīts iepirkuma nolikumam atbilstošs piedāvājums, kas piedāvājis zemāko cenu (cena kopā par Finanšu piedāvājumā norādītajiem darbiem un materiāliem).
10.2. Komisija piedāvājumu vērtēšanu slēgtās sēdēs veic šādos posmos:
10.2.1. piedāvājuma noformējuma pārbaude;
10.2.2. pretendentu atlase;
10.2.3. tehnisko piedāvājumu vērtēšana;
10.2.4. finanšu piedāvājumu vērtēšana;
10.2.5. piedāvājumu vērtēšana.
10.3. Komisija pārbauda piedāvājuma atbilstību Atklāta konkursa nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
10.4. Komisija attiecībā uz pretendentu, kuram būtu piešķiramas līguma slēgšanas tiesības Atklātā konkursā, pārbauda vai uz pretendentu nav attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie pretendenta izslēgšanas nosacījumi. 
10.5. [bookmark: _Hlk123742634]Komisija pārbaudīs, vai uz pretendentu, kuram būtu piešķiramas līguma slēgšanas tiesības Atklātā konkursā, neattiecas Starptautisko un Latvijas Republikas nacionālo sankciju likuma 11.¹ panta pirmajā daļā noteiktie sankciju piemērošanas nosacījumi publisko iepirkumu un publiskās un privātās partnerības jomā. 
10.6. Piedāvājuma noformējuma pārbaude
10.6.1. Komisija novērtē piedāvājuma atbilstību Atklāta konkursa nolikuma noteiktajām prasībām.
10.6.2. Ja piedāvājums neatbilst kādai no piedāvājumu noformējuma prasībām, Komisija var lemt par attiecīgā piedāvājuma tālāku izskatīšanu, vai nepieciešamības gadījumā, izvērtējot neatbilstības būtiskumu, rīkoties atbilstoši PIL 41. panta sestās daļas regulējumam.
10.7. Pretendentu atlase
10.7.1. Komisija vērtē pretendenta atbilstību Atklāta konkursa nolikumā noteiktajām pretendentu atlases prasībām.
10.7.2. Komisija izslēdz pretendentu no turpmākas dalības Atklāta konkursā un tā piedāvājumu tālāk nevērtē, ja konstatē, ka:
10.7.2.1. pretendents ir iesniedzis nepatiesu informāciju savas kvalifikācijas novērtēšanai;
10.7.2.2. pretendents vispār nav iesniedzis prasīto informāciju;
10.7.2.3. kvalifikācijas dokumenti nav iesniegti atbilstoši Atklāta konkursa nolikumā noteiktajām prasībām un/vai to saturs neatbilst Atklāta konkursa nolikuma prasībām.
10.8. Tehniskā piedāvājuma vērtēšana
10.8.1. Komisija pārbauda, vai tehniskais piedāvājums atbilst Atklāta konkursa nolikumā noteiktajām prasībām.
10.8.2. Ja Komisija konstatē, ka pretendenta tehniskais piedāvājums neatbilst Atklāta konkursa nolikumā noteiktajām prasībām, Komisija izslēdz pretendentu no turpmākās dalības Atklāta konkursā un tā piedāvājumu tālāk nevērtē.
10.9. Finanšu piedāvājuma vērtēšana
10.9.1. Komisija veic finanšu piedāvājumu atbilstības pārbaudi un izvērtēšanu atbilstoši Atklāta konkursa nolikumā noteiktajām prasībām.
10.9.2. Komisija izslēdz pretendentu no turpmākas dalības Atklātā konkursā un tā piedāvājumu tālāk nevērtē, ja konstatē, ka nav iesniegti visi finanšu piedāvājuma dokumenti vai finanšu piedāvājums nav iesniegts par visu Atklāta konkursa apjomu.
10.9.3. Lai konstatētu, kuram pretendentam ir piešķiramas līguma slēgšanas tiesības,  Komisija pārbauda vai iesniegtajos finanšu piedāvājumos nav aritmētiskās kļūdas. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumus, Komisija ņem vērā Komisijas veikto aritmētisko kļūdu labojumus.
10.9.4. Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL noteikumiem. Ja Komisija konstatē, ka Atklātā konkursā ir iesniegts nepamatoti lēts piedāvājums, tas tiek noraidīts.
10.9.5. Ja piedāvājums šķiet nepamatoti lēts, Komisija saskaņā ar PIL noteikumiem pieprasa pretendentam skaidrojumu par piedāvāto cenu vai izmaksām. Skaidrojums īpaši var attiekties uz:
10.9.5.1. ražošanas procesa, būvdarbu metodes vai sniedzamo pakalpojumu izmaksām;
10.9.5.2. izraudzītajiem tehniskajiem risinājumiem un īpaši izdevīgajiem būvdarbu veikšanas, preču piegādes vai pakalpojumu sniegšanas apstākļiem, kas ir pieejami pretendentam;
10.9.5.3. vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu;
10.9.5.4. saistībām pret apakšuzņēmējiem;
10.9.5.5. pretendenta saņemto komercdarbības atbalstu.
10.9.6. Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai, ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
10.10. Katrs Komisijas loceklis piedāvājumus vērtē individuāli.
11. [bookmark: _Toc147498869]Pretendentu izslēgšanas noteikumi atbilstoši normatīviem aktiem
11.1. Pretendentu izslēgšanas gadījumu esamības pārbaudi Komisija veic attiecībā uz pretendentu, kuram būtu piešķiramas līguma slēgšanas tiesības.
11.2. Komisija izslēdz pretendentu no turpmākās dalības Atklātā konkursā, ja tā konstatē apstākļus, kas atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem pretendenta izslēgšanas nosacījumiem. Komisija tomēr neizslēdz pretendentu no turpmākas dalības Atklātā konkursā jebkurā no PIL 42.panta ceturtajā daļā norādītajiem gadījumiem. 
11.3. Saskaņā ar PIL 42.panta trešo daļu, PIL 42.panta otrajā daļā noteiktie izslēgšanas nosacījumi ir attiecināmi arī uz:
1. personālsabiedrības biedru, ja pretendents ir personālsabiedrība; 
1. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām; 
1. pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro. 
Savukārt saskaņā ar PIL pārejas noteikumu 28.punkta 2) apakšpunktu:
1. PIL 42. panta otrās daļas 1., 2. un 3. punktā minētie izslēgšanas iemesli netiks attiecināti personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
1. PIL 42. panta otrās daļas 1., 2. un 11. punktā minētie izslēgšanas iemesli netiks attiecināti uz  pretendenta patieso labuma guvēju.
11.4. Ja iepirkuma komisija konstatē, ka pretendents būtu izslēdzams no dalības Atklātā konkursā, pamatojoties uz PIL 42.panta otrās daļas 1., 4., 5., 6., 7., 10., 11., 12., 13. un 14.punktā minētajiem izslēgšanas iemesliem, tai skaitā saistībā ar personālsabiedrības biedru, ja pretendents ir personālsabiedrība, personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, pretendenta patieso labu guvēju, un nav piemērojami PIL 42.panta ceturtās daļas 2., 3., 4. noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43.panta noteikumiem.
11.5. Komisija neizskata pretendenta piedāvājumu un izslēdz pretendentu no turpmākās dalības Atklāta konkursā, ja uz pretendentu, piegādātāju apvienības biedru (ja pretendents ir piegādātāju apvienība), personālsabiedrības biedru (ja pretendents ir personālsabiedrība) attiecās Starptautisko un Latvijas Republikas nacionālo sankciju 11.1 panta pirmās daļas noteikumi. Komisija neizskatīs pretendenta piedāvājumu un izslēgs pretendentu no turpmākas dalības iepirkuma procedūrā, ja arī uz pretendenta valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, būs attiecināmi attiecīgie izslēgšanas noteikumi. 
11.6. Pretendentu izslēgšanas gadījumu pārbaudi Komisija veic PIL 42.panta noteiktajā kārtībā.
12. [bookmark: _Toc147498870]Iepirkuma līguma noslēgšana
12.1. Lēmumu par Atklāta konkursa rezultātu Komisija pretendentiem paziņo rakstiski 3 (trīs) darba dienu laikā no dienas, kad Komisija ir pieņēmusi lēmumu par Atklāta konkursa rezultātu.
12.2. Ar Atklāta konkursa rezultātā līguma slēgšanas tiesību ieguvušo pretendentu tiks slēgts iepirkuma līgums, atbilstoši Atklāta konkursa nolikumam pievienotajam Līguma projektam.
12.3. Pasūtītājs slēdz iepirkuma līgumu ar pretendentu, kuram saskaņā ar Atklāta konkursa nolikumā noteikto kārtību ir piešķirtas līguma slēgšanas tiesības, saskaņā ar PIL 60.panta sesto daļu – ne ātrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. Iepirkuma līgumu Pasūtītājs sagatavo, pamatojoties uz Komisijas lēmumu par līguma slēgšanas tiesību piešķiršanu un pretendenta, kuram piešķirtas līguma slēgšanas tiesības, iesniegto piedāvājumu.
12.4. Pretendenta iebildumi par Atklāta konkursa nolikumam pievienotā iepirkuma līguma projekta nosacījumiem jāizsaka piedāvājumu sagatavošanas laikā. Slēdzot iepirkuma līgumu, iebildumi par iepirkuma līguma nosacījumiem netiks pieņemti.
12.5. Ja piedāvājumu iesniedz personu apvienība vai personālsabiedrība, piedāvājumā papildus norāda personu, kas Atklātā konkursā pārstāv attiecīgo personu apvienību vai personālsabiedrību, kā arī katras personas atbildības sadalījumu. Ja piedāvājumu iesniedz personu apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam (pilnsabiedrība) vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc PIL 60.panta sestajā daļā minētā nogaidīšanas termiņa beigām.
12.6. Ja Atklāta konkursa uzvarētājs bez attaisnojoša iemesla 10 (desmit) darba dienu laikā pēc PIL 68.panta otrā daļā minētā nogaidīšanas termiņa beigām, atsakās slēgt iepirkuma līgumu ar Pasūtītāju, vai Atklāta konkursa uzvarētājs atsauc savu piedāvājumu vai personu apvienība 15 (piecpadsmit) dienu laikā, pēc PIL 68.panta otrā daļā  minētā nogaidīšanas termiņa beigām, kad Komisijas lēmums par līguma slēgšanas tiesību piešķiršanu kļuvis nepārsūdzams, neizveidojas atbilstoši noteiktam juridiskam statusam vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, Komisija izvēlas pretendentu, kurš nākamais piedāvājis saimnieciski visizdevīgāko piedāvājumu. 
12.7. Ja nākamais pretendents, kurš piedāvājis saimnieciski visizdevīgāko piedāvājumu, atsakās slēgt iepirkuma līgumu, Komisija pieņem lēmumu pārtraukt Atklātu konkursu, neizvēloties nevienu piedāvājumu.
12.8. Pretendents pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi iesniedz Pasūtītājam darbu veikšanai iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
12.9. Komisija 10 (desmit) darba dienu laikā pēc tam, kad noslēgts iepirkuma līgums vai pieņemts lēmums par Atklāta konkursa izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
12.10. Atbilstoši PIL 60.1 pantā noteiktajam, par noslēgto iepirkuma līgumu tiek izveidots līguma reģistra ieraksts ar paziņojumā par līguma slēgšanas tiesību piešķiršanu norādīto informāciju. 
13. [bookmark: _Toc147498871]Apakšuzņēmēji, personāls un to nomaiņas kārtība
13.1. Pretendents Atklāta konkursa iepirkuma līguma izpildē ir tiesīgs piesaistīt apakšuzņēmējus.
13.2. Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei atbilstoši piedāvājumā Atklātam konkursam norādītajam apjomam. 
13.3. Pretendents piedāvājumā Atklātam konkursam norāda visus apakšuzņēmējus un apakšuzņēmēju apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000[footnoteRef:7] euro, un katram šādam apakšuzņēmējam izpildei nododamo iepirkuma līguma daļu , kā arī savam piedāvājumam Atklātam konkursam pievieno rakstiskus apakšuzņēmēju apliecinājumus par apakšuzņēmēja piedalīšanos Atklātā konkursā, kā arī apakšuzņēmēja gatavību veikt apakšuzņēmējam nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums. [7:  Saskaņā ar PIL 63.panta trešo daļu apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

13.4. Atklātā konkursā izraudzītais pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Atklātā konkursā izraudzītajam pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē. 
13.5. Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līguma noteikumos norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tāda pati kvalifikācija un pieredzes kā personālam, kas tika vērtēts, nosakot saimnieciski visizdevīgāko piedāvājumu.
13.6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
13.6.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
13.6.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem pretendentu izslēgšanas gadījumiem;
13.6.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst PIL 42.panta otrajā daļā minētajiem pretendentu izslēgšanas gadījumiem;
13.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
14. [bookmark: _Toc147498872]Komisijas tiesības un pienākumi
14.1. Komisija darbojas saskaņā ar PIL, Atklāta konkursa nolikumu un Pasūtītāja lēmumu par Komisijas izveidošanu.
14.2. Komisijas tiesības:
14.2.1. normatīvajos tiesību aktos noteiktajā kārtībā lemt par jebkura no piedāvājumiem turpmāku vērtēšanu Atklātā konkursā, ja tiek konstatēts, ka tas neatbilst kādai no Atklāta konkursa nolikumā vai normatīvajos tiesību aktos noteiktajām prasībām vai satur nepilnīgu informāciju;
14.2.2. pārbaudīt visu pretendenta sniegto ziņu patiesumu;
14.2.3. pieprasīt, lai tiek izskaidrota tehniskajā piedāvājumā iekļautā informācija;
14.2.4. pieaicināt Komisijas darbā ekspertus ar padomdevēja tiesībām;
14.2.5. pieprasīt, lai pretendents rakstiski precizē informāciju un sniedz detalizētus paskaidrojumus par savu piedāvājumu, kā arī uzrāda iesniegto dokumentu kopiju oriģinālus, ja tas nepieciešams piedāvājuma izvērtēšanai;
14.2.6. ja pretendents neiesniedz Komisijas pieprasītās ziņas vai paskaidrojumus, vērtēt piedāvājumu pēc tiem dokumentiem, kas iekļauti piedāvājumā;
14.2.7. ja nepieciešams, pieprasīt no pretendenta informāciju par cenas vai izmaksu veidošanās mehānismu;
14.2.8. noraidīt nepamatoti lētu piedāvājumu;
14.2.9. veikt aritmētisko kļūdu labošanu;
14.2.10. lemt par piedāvājumu iesniegšanas termiņa pagarinājumu;
14.2.11. pārtraukt Atklāta konkursa norisi jebkurā laikā pirms iepirkuma līguma noslēgšanas, ja tam ir objektīvs pamatojums;
14.2.12.  veikt citas darbības saskaņā ar normatīvajiem tiesību aktiem un Atklāta konkursa nolikumu.
14.3. Komisijas pienākumi:
14.3.1. nodrošināt Atklāta konkursa norisi un dokumentēšanu;
14.3.2. nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
14.3.3. pēc savlaicīgi iesniegta piegādātāja rakstiska pieprasījuma sniegt papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu;
14.3.4. izskatīt pretendentu iesniegtos piedāvājumus, ja tie iesniegti Atklāta konkursa nolikumā noteiktajā piedāvājumu iesniegšanas termiņā un kārtībā;
14.3.5. vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.
14.3.6. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
14.4. Komisija pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
15. [bookmark: _Toc147498873]Piegādātāju un pretendentu tiesības un pienākumi
15.1. Piegādātāju un pretendentu tiesības un pienākumi ir noteikti PIL un Atklāta konkursa nolikumā.
15.2. Piegādātāju un pretendentu tiesības:
15.2.1. pieprasīt Komisijai papildu informāciju par Atklāta konkursa nolikumā ietvertajām prasībām attiecībā uz piedāvājuma sagatavošanu un iesniegšanu, savlaicīgi iesniedzot rakstisku pieprasījumu;
15.2.2. veidot piegādātāju apvienības un iesniegt vienu kopēju piedāvājumu Atklātā konkursā;
15.2.3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
15.2.4. pārsūdzēt Komisijas pieņemto lēmumu PIL noteiktajā kārtībā;
15.2.5. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
15.3. Piegādātāju un pretendentu pienākumi:
15.3.1. lejupielādējot Atklāta konkursa nolikumu sekot līdzi turpmākajām izmaiņām Atklāta konkursa nolikumā, kā arī Komisijas sniegtajām atbildēm uz piegādātāju jautājumiem, kas tiks publicētas EIS e-konkursu apakšsistēmā Atklāta konkursa sadaļā;
15.3.2. piedāvājumā sniegt patiesu informāciju;
15.3.3. Komisijas norādītajā termiņā rakstiski sniegt atbildes un paskaidrojumus uz Komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu;
15.3.4. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
16. [bookmark: _Toc147498874]Atklāta konkursa nolikuma pielikumu saraksts
[bookmark: _Hlk512263583]1. pielikums – Pieteikums (veidlapa);
2. pielikums – Tehniskā specifikācija; 
3. pielikums – Apliecinājums par neatkarīgi izstrādātu piedāvājumu (veidlapa);
4. pielikums – Pretendenta pieredzes apraksts (veidlapa);
5.pielikums – Speciālistu pieredzes apraksts (veidlapa);
6. pielikums – Iepirkuma līguma projekts;
7. pielikums – Apakšuzņēmējiem nododamo darbu saraksts (veidlapa);
8. pielikums – Personas, uz kuras iespējām pretendents balstās, un apakšuzņēmēja, kura veicamo darbu vērtība ir vismaz 10 000 euro, apliecinājums (veidlapa).

